
TECHNINĖ SPECIFIKACIJA
LOGOPEDO KONSULTACIJOS

I. INFORMACIJA APIE PROJEKTĄ

1. Pirkimas vykdomas įgyvendinant projektą “Švietimo pagalbos ir koordinuotai teikiamų paslaugų užtikrinimas Druskininkų savivaldybėje” (Projekto kodas – 10-091-K-0010) (toliau – Projektas). Projektas įgyvendinamas pagal 2021–2030 m. Plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-02-01 „Įgyvendinti įtraukųjį švietimą“. Projektą bendrai finansuoja Europos sąjunga.
2.	Pirkimas vykdomas įgyvendinant Projekto veiklą Nr. 1.1.2, kurios metu vaikams bus teikiamos logopedo konsultacijos.

II.  BENDROJI DALIS

3. Perkančioji organizacija – Druskininkų švietimo centras (toliau – Perkančioji organizacija).
4. Pirkimo objektas – Logopedo konsultacijos (toliau – Paslauga / konsultacija). BVPŽ kodas – 80340000-9 Specialiojo mokymo paslaugos.
Pirkimas skaidomas į 2 dalis:
4.1. Pirma (I) dalis – 372 ak. val. konsultacijų (arba 31 Paslaugos gavėjas);
4.2. Antra (II) dalis – 384 ak. val. konsultacijų (arba 32 Paslaugos gavėjai).
5. Paslaugos tikslas – teikti kvalifikuotą logopedo pagalbą Druskininkų savivaldybės ugdymo įstaigų mokiniams ir ugdytiniams.
6. Paslaugos suteikimo laikotarpis – nuo 2026 m. rugsėjo 1 d. iki 2028 m. lapkričio 30 d. (neįskaičiuojant atsiskaitymo termino) (tas pats įgyvendinimo laikotarpis taikomas abiem pirkimo dalims).
7. Druskininkų savivaldybės ugdymo įstaigos ir paslaugų teikimo vietos:
7.1. [bookmark: _Hlk212809292]Druskininkų lopšelis-darželis "Bitutė", adresu Ateities g. 22, LT-66313 Druskininkai;
7.2.  Druskininkų lopšelis-darželis "Žibutė", adresu Vytauto g. 24A, LT-66128 Druskininkai;
7.3.  Druskininkų savivaldybės Leipalingio progimnazija, adresu Alėjos g. 26, LT-67279 Leipalingio mst., Leipalingio sen., Druskininkų sav.;
7.4.  Druskininkų savivaldybės Viečiūnų progimnazija, adresu Jaunystės g. 8, LT-66491 Viečiūnų mstl., Druskininkų sav.;
8. Paslaugos gavėjai –Druskininkų savivaldybės ikimokyklinio, priešmokyklinio ar bendrojo ugdymo mokyklų mokiniai, turintis specialiųjų ugdymosi poreikių.
9. Paslaugos teikėjas – fizinis arba juridinis asmuo, teikiantis logopedo paslaugas (toliau – teikėjas / logopedas).

III. REIKALAVIMAI PASLAUGAI

10. Paslaugos metu teikiamos logopedo paslaugos, kurios organizuojamos individualių kontaktinių konsultacijų būdu, toje Druskininkų savivaldybės ugdymo įstaigoje, kurioje mokosi Paslaugos gavėjas (per 2026-2028 metus Paslauga turi būti suteikta pirmoje (I) pirkimo dalyje – 31 Paslaugos gavėjui, antroje (II) pirkimo dalyje – 32 Paslaugos gavėjui. Mokinių sąrašų sudarymu rūpinasi Perkančioji organizacija.
11. Vienam mokiniui turi būti suteiktos 4 konsultacijos per mėnesį, bet ne dažniau kaip 2 (dvi) konsultacijos per savaitę. Iš viso vienam mokiniui turi būti suteikta 12 konsultacijų per 3 mėnesius. Vienos konsultacijos trukmė – viena akademinė valanda (45 minutės). Konsultacijos turi būti teikiamos darbo dienomis ir baigtis ne vėliau kaip 17:30 val.
12. Teikėjas turi sudaryti paslaugų teikimo grafiką (toliau – grafikas) ne trumpesniam kaip 12 (dvylikos) savaičių laikotarpiui. Grafikas turi būti suderintas su Perkančiąja organizacija raštu, likus ne mažiau kaip 5 d. d. iki Paslaugos teikimo pradžios. 
13. Tais atvejais, kai Paslaugos gavėjas nedalyvauja konsultacijoje dėl ligos ar kitų pateisinamų priežasčių, konsultacija laikoma nesuteikta ir turi būti perkeliama į kitą laiką, suderintą su Paslaugos gavėjo ugdymo įstaiga. Tokiais atvejais Teikėjas gali nesilaikyti 11 punkte nurodyto konsultacijų periodiškumo, tačiau bendras vienam mokiniui numatytas konsultacijų skaičius negali būti mažinamas.
14. Teikėjas turės atlikti mokinių logopedinį vertinimą pirmos ir dvyliktos (paskutinės) konsultacijos metu. Užpildyti logopediniai vertinimai (Techninės specifikacijos 3.1 priedas – Mokinių kalbėjimo, kalbos ir komunikacijos įvertinimo kortelė) (toliau – anketa) Perkančiajai organizacijai perduodamos po dvyliktos (paskutinės) konsultacijos su mokiniu, bet ne vėliau kaip po 10 d. d. nuo paskutinės konsultacijos.
15. Teikėjas kiekvienos konsultacijos metu turi žymėti Paslaugos gavėjų lankomumą ugdymo įstaigos elektroniniame dienyne (jei tokia galimybė yra sudaryta ugdymo įstaigoje), arba pildyti Techninės specifikacijos 3.2 priedą – Dalyvių sąrašas. Kiekvienai Druskininkų savivaldybės ugdymo įstaigai pildomas atskiras priedas. Turi būti sudaroma galimybė Perkančiajai organizacijai patikrinti dalyvių lankomumą.
16.  Užpildytas Dalyvių sąrašas kartu su Paslaugų perdavimo-priėmimo aktu Perkančiajai organizacijai perduodamas ne dažniau kaip 1 (vieną) kartą per mėnesį.
______________________
